stanford-oval/wikipedia huggingface dataset:
พิพิธภัณฑ์กลางนาคปุระ

| --- | --- |
โถงจิตรกรรม

ก่อตั้ง: 1863
ที่ตั้ง: นาคปุระ รัฐมหาราษฏระ ประเทศอินเดีย
เจ้าของ: รัฐบาลรัฐมหาราษฏระ
พิพิธภัณฑ์กลางนาคปุระ (อังกฤษ: Nagpur Central Museum) เป็นพิพิธภัณฑ์ในนาคปุระ รัฐมหาราษฏระ ประเทศอินเดีย สถาปนาขึ้นในปี 1863 และเป็นหนึ่งในพิพิธภัณฑ์ที่เก่าแก่ที่สุดในรัฐและประเทศอินเดีย ของสะสมของพิพิธภัณฑ์มีทั้งฟอสซิลไดโนเสาร์, โบราณวัตถุเช่นเหรียญ จารึก ประติมากรรม อาวุธ, วัตถุจัดแสดงจากชนเผ่าต่าง ๆ พิพิธภัณฑ์กลางนาคปุระเป็นหนึ่งในพิพิธภัณฑ์ที่ใหญ่ที่สุดในภาคกลางของประเทศอินเดีย
แนวติดในการก่อตั้งพิพิธภัณฑ์ในเมืองนาคปุระเริ่มเสนอครั้งแรกโดยสมาคมโบราณคดีแห่งแคว้นตอนกลางในปี 1862 ภายใต้คำเสนอแนะของเซอร์ริชาร์ด เทมเพิล ได้มีการตั้งคณะกรรมการเพื่อการจัดตั้งหอสมุดและพิพิธภัณฑ์ขึ้นในนาคปุระ ตามแผนของคณะกรรมการได้นำไปสู่การก่อตั้งพิพิธภัณฑ์กลางนาคปุระในปี 1863 ของสะสมของพิพิธภัณฑ์ได้รับความร่วมมือจากเซอร์ริชาร์ด เทมเพิล, บรรดามหาราชาในอินเดียกลาง, หัวหน้าชนเผ่าต่าง ๆ ไปจนถึงผู้ดูแลแคว้นต่าง ๆ
พิพิธภัณฑ์กลางนาคปุระเป็นแห่งแรกในรัฐมหาราษฏระที่ติดตั้งคิวอาร์โค้ดในพื้นที่จัดแสดงเพื่อให้ข้อมูลเกี่ยวกับวัตถุจัดแสดงเพิ่มเติมในภาษามราฐี ฮินดี อังกฤษ และภาษาอื่นรวม 13 ภาษา
พิธีกร

พิธีกร (อังกฤษ: Master of Ceremonies; เรียกโดยย่อว่า MC หรือ emcee) เป็นผู้จัดการอย่างเป็นทางการของพิธี การแสดงบนเวที การสัมมนา การประชุม หรือการแสดงอื่น ๆ ที่คล้ายกัน
คำนี้มีการบันทึกครั้งแรกในคริสตจักรโรมันคาทอลิก ตั้งแต่คริสต์ศตวรรษที่ 5 ซึ่งผู้ประกอบพิธีเป็นเจ้าหน้าที่ของวังพระสันตะปาปา ที่รับผิดชอบในการดำเนินพิธีกรรมอันซับซ้อนที่เกี่ยวข้องกับสมเด็จพระสันตะปาปา และพิธีสวดอันศักดิ์สิทธิ์อย่างถูกต้อง และราบรื่น
พิธีกรในบางครั้งยังหมายถึงเจ้าหน้าที่พิธีสาร ระหว่างการปฏิบัติหน้าที่อย่างเป็นทางการของรัฐ โดยเฉพาะอย่างยิ่งในประเทศที่มีสถาบันกษัตริย์
ทุกวันนี้ คำนี้มักใช้เพื่อสื่อถึงบุคคลที่นำเสนอนักแสดง พูดกับผู้ชม ให้ความบันเทิงแก่ผู้คน และโดยทั่วไปใช้เพื่อดำเนินกิจกรรมการใช้งานนี้เกิดขึ้นในอุตสาหกรรมบันเทิง เช่น ในการอ้างอิงถึงพิธีกรเกมโชว์ทางโทรทัศน์ ตลอดจนในวัฒนธรรมดนตรีฮิปฮอปและอิเล็กทรอนิกส์แดนซ์ร่วมสมัย
นอกจากนี้ คำนี้ยังมีอยู่ในคำสั่งอัศวิน และคำสั่งภราดรภาพต่าง ๆ
ขององค์กร

การประชุมและการประชุมขององค์กรและสมาคมขนาดใหญ่ส่วนใหญ่ใช้พิธีกร เพื่อให้กิจกรรมดำเนินไปอย่างราบรื่น บทบาทนี้บางครั้งดำเนินการโดยบุคคลภายในกลุ่ม แต่โดยปกติแล้วจะเป็นพิธีกรผู้เชี่ยวชาญภายนอก บทบาทของพวกเขาอาจรวมถึงการแนะนำและขอบคุณวิทยากร การแนะนำหัวข้อของการประชุม การอำนวยความสะดวกในการอภิปราย และการสัมภาษณ์แขกรับเชิญ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ พิธีกร
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี
พาราฮอกโซซัว

| พาราฮอกโซซัว ช่วงเวลาที่มีชีวิตอยู่: 580–0Ma  PreꞒ Ꞓ O S D C P T J K Pg N     อีดีแอคารัน - ปัจจุบัน |
| --- | --- |

ความหลากหลายของพาราฮอกโซโซอัน

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
อาณาจักรย่อย:: ยูเมทาซัว Eumetazoa
เคลด:: พาราฮอกโซซัว ParaHoxozoa Ryan et al., 2010

Taxa
 พลาโคซัว  ไนดาเรีย  ไตรโพลบลาสต์/ไบลาทีเรีย
พาราฮอกโซซัว (อังกฤษ: ParaHoxozoa, Parahoxozoa) เป็นเคลดของสัตว์ที่ประกอบด้วย ไบลาทีเรีย, พลาโคซัว และ ไนดาเรีย ความสัมพันธ์ของกลุ่มนี้เมื่อเปรียบเทียบกับวงศ์สัตว์อีกสองวงศ์ คือ ทีโนฟอรา และ ฟองน้ำ ยังคงเป็นที่ถกเถียงกันอยู่ การศึกษาในด้านวิวัฒนาการจีโนมบางกรณีได้นำเสนอหลักฐานที่สนับสนุนว่าทีโนฟอราเป็นพี่น้องกับพาราฮอกโซซัว และฟองน้ำเป็นพี่น้องกับสัตว์ชนิดอื่น ๆ (เช่น) การศึกษาวิจัยอื่น ๆ ได้นำเสนอหลักฐานที่สนับสนุนว่าฟองน้ำเป็นพี่น้องกับพาราฮอกโซซัว และทีโนฟอราเป็นกลุ่มพี่น้องกับสัตว์ชนิดอื่น ๆ (เช่น ) โดยพบว่าระบบประสาทวิวัฒนาการขึ้นอย่างอิสระในทีโนฟอร์และพาราฮอกโซโซอัน หรือสูญหายไปเป็นครั้งที่สองในฟองน้ำ หากถือว่าทีโนฟอร์แยกตัวออกไปก่อน ยูเมทาซัวอาจถูกใช้เป็นคำพ้องความหมายกับพาราฮอกโซซัวได้
วิวัฒนาการ

แผนภาพต้นไม้ด้านล่างสอดคล้องกับการศึกษาด้านพันธุกรรมเชิงวิวัฒนาการส่วนใหญ่ แสดงให้เห็นความไม่แน่นอนนี้ด้วยความสัมพันธ์แบบพหุแขนง (Polytomy)
ParaHoxozoa หรือ Parahoxozoa

แม้ว่ายีน "ParaHox" มักจะถูกอ้างถึงในตัวพิมพ์แบบอูฐ และเอกสารต้นฉบับที่ตั้งชื่อกลุ่มนั้นใช้ "ParaHoxozoa" แต่รูปแบบอักษรตัวพิมพ์ใหญ่ตัวแรกตัวเดียว คือ "Parahoxozoa" ยังถูกนำมาใช้ในเอกสารด้วยเช่นกัน เนื่องจากตัวพิมพ์แบบอูฐไม่ใช่มาตรฐานในการตั้งชื่อในทางสัตววิทยา[ต้องการอ้างอิง]
ลักษณะเฉพาะ

พาราฮอกโซซัวถูกกำหนดโดยการมีอยู่ของยีน (คลาสย่อย) หลายคลาส (HNF, CUT, PROS, ZF, CERS, K50, S50-PRD) เช่นเดียวกับ ฮอกซ์/พาราฮอกซ์-ANTP ซึ่งเป็นที่มาของชื่อของกลุ่มนี้ ต่อมามีการเสนอ และโต้แย้ง  ว่ายีนของคลาสเดียวกัน (ANTP) เช่น ฮอกซ์/พาราฮอกซ์, ยีนเอ็นเค และยีน ซีดีเอ็กซ์ พาราฮอกซ์ ยังมีอยู่ในฟองน้ำด้วย ไม่ว่าจะระบุยีนพาราฮอกซ์ได้อย่างชัดเจนหรือไม่ก็ตามพาราฮอกโซซัว ตามที่กำหนดไว้ในตอนแรกนั้นเป็นโมโนฟิเลติก และยังคงถูกใช้เป็นโมโนฟิเลติกต่อไป
ความคล้ายคลึงกันของพลานูลา-อะโคเอล, ไตรโพลบลาสตี และ ไบลาทีเรียน

เดิมมีการสันนิษฐานว่าไบลาทีเรียเป็นพยาธิที่อาศัยอยู่ที่ก้นทะเล โดยมีช่องเปิดเพียงช่องเดียว อย่างไรก็ตาม ลำไส้เล็กส่วนต้นอาจมีการพัฒนาไปแล้วพร้อมกับทีโนฟอรา ลำไส้ส่วนปลายอาจพัฒนามาจากมุมของช่องเปิดเดียวที่มีริมฝีปากเชื่อมติดกัน ตัวอย่างเช่น อะโคเอลา มีลักษณะคล้ายตัวอ่อนของพลานูลา ของไนดาเรียบางชนิด ซึ่งแสดงให้เห็นถึงความสมมาตรแบบ 2 แฉก พวกมันมีลักษณะคล้ายหนอน เช่นเดียวกับไนดาเรียน Buddenbrockia พลาโคโซอัน มีลักษณะคล้ายกับพลานูลา โดยทั่วไป "พลานูโลซัว" หมายถึงกลุ่ม ไนดาเรีย–ไบลาทีเรีย โดยไม่รวมพลาโคซัว แต่ไม่จำเป็นเสมอไป ในกรณีอื่น ๆ เมื่อรวมทั้งสามสายพันธุ์เข้าด้วยกัน จะปรากฏเป็นคำพ้องความหมายกับพาราฮอกโซซัว อาจเกิดไตรโพลบลาสตี ก่อนการแผ่รังสีของไนดาเรีย–ไบลาทีเรีย ด้วยเช่นกัน
อนุกรมวิธาน

พาราฮอกโซซัวมีไฟลา 3 ประเภทที่แตกต่างกัน ได้แก่ พลาโคโซอัน ไนดาเรียน และ ไบลาทีเรียน
อนุกรมวิธาน > พลาโคโซอัน

Placozoans (เช่น Polyplacotoma mediterranea, Trichoplax adhaerens และ Cladtertia collaboinventa ) เป็นไฟลัมของสัตว์ขนาดเล็กมาก
อนุกรมวิธาน > ไนดาเรียน

สัตว์ในกลุ่มไนดาเรียน (เช่น แมงกะพรุน ปะการัง และ ดอกไม้ทะเล) มีเซลล์ที่ต่อยได้ เรียกว่า ไนโดไซต์
อนุกรมวิธาน > ไบลาทีเรียน

สัตว์ที่มีโครงสร้างแบบไบลาทีเรียน เช่น สัตว์ขาปล้อง มอลลัสกา และ สัตว์มีกระดูกสันหลัง มีสมมาตรกระจกอย่างน้อยในช่วงหนึ่งของการพัฒนาตัวอ่อน
พิธีมิสซาที่บอลเซนา

ดูบทความหลักที่ ห้องราฟาเอล
| พิธีมิสซาที่บอลเซนา |
| --- | --- |

ศิลปิน: ราฟาเอล
ปี: ค.ศ. 1512
ประเภท: จิตรกรรมฝาผนัง
สถานที่: พระราชวังพระสันตะปาปา นครรัฐวาติกัน
พิธีมิสซาที่บอลเซนา (อังกฤษ: The Mass at Bolsena) เป็นจิตรกรรมฝาผนังที่เขียนโดยราฟาเอลผู้เป็นจิตรกรคนสำคัญชาวอิตาลีสมัยฟื้นฟูศิลปวิทยา ที่เขียนในปี ค.ศ. 1512 ถึงปี เป็นภาพหนึ่งในชุดภาพที่ราฟาเอลได้รับสัญญาให้วาดสำหรับพระราชวังพระสันตะปาปาในนครรัฐวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล”  ภาพ “ปาฏิหาริย์ที่โบลเซนา” ตั้งอยู่ภายใน“ห้องอีลิโอโดโร” (Stanza di Eliodoro)
“พิธีมิสซาที่บอลเซนา” แสดงเหตุการณ์ที่เชื่อว่าเกิดขึ้นในปี ค.ศ. 1263 เมื่อนักบวชชาวโบฮีเมียผู้มีความข้องใจในลัทธิความเชื่อในเรื่องการเปลี่ยนสสาร(transubstantiation) เข้าร่วมพิธีมิสซาที่บอลเซนา พบว่าแผ่นปัง(ขนมปังไร้เชื้อ)สำหรับศีลมหาสนิทไหลเป็นเลือดลงมาจากแท่นบูชาเป็นรูปกางเขน นักบวชจึงเลิกมีความเคลือบแคลง ปีต่อมาในปี ค.ศ. 1264 สมเด็จพระสันตะปาปาเออร์บันที่ 4 จึงได้ประกาศวันสมโภชพระวรกายของพระคริสต์ (Feast of Corpus Christi) เพื่อฉลองเหตุการณ์ที่เกิดขึ้น
พาร์ทออฟเลิฟ

| พาร์ทออฟเลิฟ |
| --- | --- |
ประเภท: ละครชุด (Series)
สร้างโดย: บริษัท ซีเน บางกอก จำกัด
แสดงนำ: (ดูในเนื้อหา)
เสียงของ:  ประเทศไทย
ดนตรีแก่นเรื่องเปิด: เพลง ฝัน ฉัน เธอ ศิลปิน ธนนท์ จำเริญ และ วชิรวิชญ์ ไพศาลกุลวงศ์
ดนตรีแก่นเรื่องปิด: เพลง นี่แหละเพื่อน (Cover Version) ศิลปิน ผลิตโชค อายนบุตร และนักแสดงนำ
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 17 ตอน
การผลิต
สถานที่ถ่ายทำ:  ประเทศไทย
ความยาวตอน: 55 นาที
ออกอากาศ
เครือข่าย: ช่อง 9 เอ็มคอตเอชดี
ออกอากาศ: 11 ตุลาคม พ.ศ. 2558 - 12 ธันวาคม พ.ศ. 2558
เรต: ท ทุก​วัย​
พาร์ทออฟเลิฟ รัก+เกรียน นักเรียน 4 ภาค (อังกฤษ: Part of Love) เป็นรายการโทรทัศน์ประเภทละครชุด ละครซีรีส์เรื่องนี้นำเสนอเรื่องราวของนักเรียนกลุ่มหนึ่งในโรงเรียนบางกอกนานาภาค ที่มีความชื่นชอบในดนตรีและพยายามทำความฝันให้เป็นจริง นำแสดงโดย วชิรวิชญ์ ไพศาลกุลวงศ์, พัณณิน ชาญมนูญ, ภัชธร ธนวัฒน์, ธนนท์ จำเริญ, สุวภัทร เตชะวิริยะวงศ์, เปรมอนันต์ ศรีพานิช, อริสา สร้อยโสม, พงศธร ศรีปินตา และ วีรกานต์ ภูวภิรมย์ขวัญ ออกอากาศทางช่องโทรทัศน์ผ่านระบบทีวีแอนะล็อก ทางสถานีโทรทัศน์โมเดิร์นไนน์ และคู่ขนานผ่านระบบทีวีดิจิตอล ทางช่อง 9 เอ็มคอตเอชดี ทุกวันเสาร์-อาทิตย์ เวลา 20.50 - 21.45 น. เริ่มออกฉายครั้งแรกในวันที่ 11 ตุลาคม - 12 ธันวาคม 2558
รายชื่อนักแสดง

วชิรวิชญ์ ไพศาลกุลวงศ์ (ออกัส) รับบท ไอคอน
พัณณิน ชาญมนูญ (พายอาร์) รับบท ฟ้าใส
ภัชธร ธนวัฒน์ (พลอย) รับบท พุ่มข้าว
ธนนท์ จำเริญ (นนท์ The Voice Thailand) รับบท ออโต้
สุวภัทร เตชะวิริยะวงศ์ (พิมพ์) รับบท นัทชา
เปรมอนันต์ ศรีพานิช (ฟีฟ่า) รับบท ปืนใหญ่
อริสา สร้อยโสม (ซายด์น้อย) รับบท เซรีน
พงศธร ศรีปินตา (ฟลุ๊ค) รับบท อะหยัง
วีรกานต์ ภูวภิรมย์ขวัญ (เพื่อน) รับบท ปราย
สุทินา เหล่าอำนวยชัย (หยก) รับบท หยก
อนันตญา เจริญพงษ์สกุล (ฟาง) รับบท ฟาง
เผ่าพงศ์ ชำนาญไพร (วอยซ์) รับบท เฟรม
คริสโตเฟอร์ ไรท์ รับบท ครูคริส
ธัณย์สิตา สุวัชราธนากิตติ์ (ชมพู่ ก่อนบ่ายคลายเครียด) รับบท ครูชมพู่
เพลงประกอบซีรีส์

ฝัน|ฉัน|เธอ ศิลปิน นนท์ ธนนท์ Feat.ออกัส วชิรวิชญ์
U.H.T. นี่แหละเพื่อน ศิลปิน รวมนักแสดงพาร์ทออฟเลิฟ
แหล่งข้อมูลอื่น

พาร์ทออฟเลิฟ ที่เฟซบุ๊ก
พาร์ทออฟเลิฟ ที่เอกซ์ (ทวิตเตอร์)
พาร์ทออฟเลิฟ ที่อินสตาแกรม
ชมย้อนหลัง Part of Love รัก+เกรียน นักเรียน 4 ภาค
Part of Love Series Official Website[ลิงก์เสีย]
พินบอล, 1973

พินบอล, 1973 (อังกฤษ: Pinball, 1973) เป็นนิยายเรื่องที่สองของนักเขียนชาวญี่ปุ่น ฮารูกิ มูราคามิ (Haruki Murakami) ตีพิมพ์เป็นภาษาไทยครั้งแรกเมื่อเดือนพฤศจิกายน พ.ศ. 2545 โดยสำนักพิมพ์มติชน แปลโดย นพดล เวชสวัสดิ์ 
พินบอล, 1973 เป็นภาคนิยายลำดับที่สองใน "ไตรภาคแห่งมุสิค (สดับลมขับขาน/ พินบอล,1973/ แกะรอยแกะดาว)
เนื่อเรื่องย่อ

พินบอล, 1973 เป็นเรื่องของชายหนุ่มคนหนึ่งที่เปิดบริษัทรับแปลภาษาอังกฤษและภาษาฝรั่งเศสกับเพื่อน ชีวิตที่เรียบง่ายเป็นปกติสามัญผ่านพ้นไปด้วยการเดินทางของความคิดที่แตกต่าง เนื้อเรื่องพลิกผันไปมาระหว่างความทรงจำของชายหนุ่มกับปัจจุบันที่แวดล้อม ทั้งในอาชีพนักแปล การพบกับคู่แฝดสองสาว การคบหากับเพื่อนอย่างมุสิค นาโอโกะ และเจ รวมทั้งการตามหาตู้พินบอลรุ่น "ยานอวกาศ" ที่หายสาบสูญ
แหล่งอ้างอิง http://www.murakami.ch/main_5.html เก็บถาวร 2004-10-23 ที่ เวย์แบ็กแมชชีน
http://en.wikipedia.org/wiki/Haruki_Murakami
พิพิธภัณฑ์บาปุ

| พิพิธภัณฑ์บาปุ |
| --- | --- |
พิพิธภัณฑ์บาปุ

ก่อตั้ง: ค.ศ. 1887 (1887)
ผู้ดำเนินการ: กรมโบราณคดีและพิพิธภัณฑ์
สถานะ: เปิด
พิพิธภัณฑ์บาปุ (อังกฤษ: Bapu Museum) เป็นพิพิธภัณฑ์โบราณคดี ตั้งอยู่บนถนนมหาตมา คานธี ในวิชัยวาฑะ ชื่อของพิพิธภัณฑ์เดิมคือพิพิธภัณฑ์วิกตอเรียจูบิลี ต่อมาได้เปลี่ยนชื่อเพื่อระลึกถึงผู้กำกับภาพยนตร์ บาปุ ชาวเตลูกู พิพิธภัณฑ์อยู่ภายใต้การดูแลของกรมโบราณคดี และมีของสะสมทั้งประติมากรรม จิตรกรรม และโบราณวัตถุจากศาสนาพุทธและฮินดู บางชิ้นมีอายุย้อนไปถึงศตวรรษที่ 2 และ 3
พิพิธภัณฑ์นี้ตั้งขึ้นในโอกาสการเฉลิมฉลองโกเดนจูบิลีของราชินีวิกตอเรียเมื่อปี 1887 โดยมีพิธีวางศิลาฤกษ์ในวันที่ 27 มิถุนายน 1887 ปิงคลี เวงกัยยะ ได้เสนอธงไตรรงค์ของอินเดียแก่มหาตมา คานธี ที่นี่เมื่อปี 1921 เดิมทีอาคารเป็นที่จัดแสดงทางอุตสาหกรรม ก่อนจะแปรสภาพมาเป็นพิพิธภัณฑ์โบราณคดีในความดูแลของรัฐบาลรัฐอานธรประเทศในปี 1962
พิซซาเป็นชิ้น

พิซซ่าเป็นชิ้นในกล่องพิซซ่าสำหรับกลับไปกินที่บ้าน
พิซซาเป็นชิ้น (อังกฤษ: Pizza by the Slice) เป็นอาหารจานด่วนที่จัดให้มีขายในร้านพิซซ่าและแผงขายอาหารโดยเตรียมพิซซ่าไว้เป็นชิ้นเป็นอาหารยอดนิยมและอาหารข้างถนนในหลายพื้นที่ในโลก ร้านอาหารบ้างร้านและแผงขายพิซซ่าอาจขายพิซซ่าเป็นชิ่้นเท่านั้น และมีบางร้านที่ขายทั้งแบบเป็นชั้นและทั้งถาด พิซซ่าขนาดจัมโบ้เป็นนิวยอร์กสไตล์พิซซ่าชิ้นใหญ่ที่มีขายอย่างแพร่หลายในวอชิงตัน ดี.ซี. พิซซ่า อัล แทจลีโอ เป็นอีกรูปแบบของพิซซ่าที่มีต้นกำเนิดมาจากโรม ประเทศอิตาลี เสิร์ฟเป็นชิ้นและขายตามน้ำหนัก
ภาพรวม

ร้านขายพิซซ่าบางแห่งขายพิซซ่าทั้งถาดและแบ่งขายเป็นชิ้นพิซซ่าเป็นชิ้นมักทำและหั่นไว้ก่อนแล้ว และบางครั้งทำให้อุ่นอยู่โดยใช้โคมไฟร้อนอุ่นอาหาร
หลักจากลูกค้าสั่ง ชิ้นพิซซ่าบางครั้งจะถูกทำให้ร้อนในเตาอบพิซซ๋าก่อนนำไปเสริฟ การขายพิซซ่าเป็นชิ้นจะช่วยเพิ่มกำไรให้กับร้านอาหารเนื่องจากการขายแบบนี้ ช่วยลดเวลาเตรียมพิซซ่าในช่วงเวลาอาหารกลางวัน เมื่อเทียบกับการที่ลูกค้าต้องสั่งและรอพิซซ่าที่ทำใหม่ราคาของพิซซ่าเป็นชิ้นถูกกว่าพิซซ่าเป็นถาดอยู่มาก ส่งผลให้ลูกค้ามีกำลังซื้อมากขึ้น
การขายพิซซ่าเป็นชิ้นพบเห็นได้มากในสหรัฐอเมริกาและมีความต้องการของลูกค้าอยู่มากในสหรัฐ ร้านขายพิซซ่าในนครนิวยอร์กโดยมากขายพิซซ่าสไตลย์นิวยอร์กเป็นชึ้นและบางแห่งก็มีสิซิเลี่ยนพิซซ่าเป็นชิ้นขายด้วยมีร้านขายเป็นพิซซ่ามากกว่าพันร้านในนครนิวยอร์กและหลายร้านขายทั้งถาดและเป็นชิ้นในนครนิวยอร์ก พิซซ่าเป็นชิ้นสไตล์นิวยอร์กเป็นพิซซ่าที่ลูกค้าสั่งมากที่สุด พิซซ่าเป็นอาหารข้างถนนที่พบเห็นได้ง่ายในนครนิวยอร์กหลายร้านแข่งขัน ประชันกันว่าร้านตัวเองขายพิซซ่าชิ้นที่ดีที่สุดในเมือง
พิซซ่าเป็นชิ้นพบเห็นได้มากในบางพื้นที่ของบอลข่าน เช่น บอสเนียและเฮอร์เซโกวีนา บัลแกเรีย โครเอเชีย มาซิโดเนีย สโลวีเนียในบัลแกเรีย พิซซ่าเป็นชิ้นเป็ยอาหารข้างถนนที่ขายโดยร้านข้างทางและแผฃพิซซ่าข้างถนน
พิซซ่าเป็นชิ้นยังถูกผลิตขายเป็นในรูปแบบอาหารแช่แข็ง และบางครคั้งยังถูกแพ็คเป็นชิ้นๆอีกด้วยหนึ่งในตัวอย่างได้แก่ ยี่ห้อเรด บารอน "ทีละชิ้น" ทีี่สามารถนำเข้าไมโครเวฟได้ ผลิคโดยบริษัทชวาน (Schwan's)
ป้ายพิซซาเป็นชิ้นที่ร้านอาหารในซานฟรานซิสโก แคลิฟอลเนีย
เรดบารอนพิซซาแช่แข็งแบบก่อนและหลังอบ
สิซิเลี่ยนพิซซา
พิซซาสไตล์นิวยอร์ก
จัมโบ้สไลส์

จัมโบ้สไลส์เป้นพิซซ่าสไตล์นิวยอร์กขนาดใหญ่ที่มักจะขายเป็นชิ้น
เป็นอาหารที่แพร่หลายในวอชิงตัน ดี ซี และบางครั้งก็เป็นอาหารวางยามดึกเมื่อบาร์ใกล้บ้านปิดร้านพิซซ่าในวอชิงตัน ดี ซีหลายร้านขึ้นชื่อเรื่องพิซซ่าจัมโบ้สไลส์
พิซซ่า อัล แทจลีโอ

พิซซ่า อัล แทจลีโอเป็นพิซซ่าแบบอิตาเลี่ยนที่เป็นสี่เหลี่ยมพื้นผ้า ขายเป็นชิ้นและโดยมากตามน้ำหนักอาหารประเภทนี้มีต้นกำเนิดและเป็นที่นิยมในโรม ประเทศอิต่าลี หาทานได้ในหลายพื้นที่ของโลกในปัจจุบันแป้งของพิซซ่า อัล แทจลีโอบางครั้งจะทำให้สุกก่อน เพื่อความรวดเร็วในการเตรียม โดยซอสและหน้าพิซซ่าจะถูกใส่ในพิซซ่าแล้วจึงนำไปอบอีกที
พิซซ่า อัล แทจลีโอในโรม อิตาลี
พิกซาร์
ภาพยนตร์ > แฟรนไชส์

โดยไม่รวมภาคแยกของคาร์ส ซึ่งผลิตโดยดิสนีย์ตูนสตูดิโอส์
| ชื่อเรื่อง | ภาพยนตร์ | ภาพยนตร์สั้น | ฤดูกาลโทรทัศน์ | วันที่ออกฉาย |
| --- | --- | --- | --- | --- |
| ทอย สตอรี่ | 6 | 7 | 4 | 1995–ปัจจุบัน |
| มอนสเตอร์ อิงค์ | 2 | 2 | 2 | 2001–ปัจจุบัน |
| ไฟน์ดิงนีโม | 2 | 4 | 0 | 2003–ปัจจุบัน |
| ดิอินเครดิเบิลส์ | 2 | 5 | 0 | 2004–ปัจจุบัน |
| คาร์ส | 3 | 4 | 2 | 2006–ปัจจุบัน |
| อินไซด์เอาต์ | 2 | 1 | 1 | 2015–ปัจจุบัน |
ภาพยนตร์ > ภาพยนตร์ที่ทำรายได้สูงสุด

| อันดับ | เรื่อง | ปี | รายได้รวมบ็อกซ์ออฟฟิศ |
| --- | --- | --- | --- |
| 1 | มหัศจรรย์อารมณ์อลเวง 2 † | 2024 | $652,597,245 |
| 2 | รวมเหล่ายอดคนพิทักษ์โลก 2 | 2018 | $608,581,744 |
| 3 | ผจญภัยดอรี่ขี้ลืม | 2016 | $486,295,561 |
| 4 | ทอย สตอรี่ 4 | 2019 | $434,038,008 |
| 5 | ทอย สตอรี่ 3 | 2010 | $415,004,880 |
| 6 | นีโม...ปลาเล็ก หัวใจโต๊...โต‡ | 2003 | $380,843,261 |
| 7 | มหัศจรรย์อารมณ์อลเวง | 2015 | $356,921,711 |
| 8 | ปู่ซ่าบ้าพลัง | 2009 | $293,004,164 |
| 9 | มหา'ลัย มอนส์เตอร์ | 2013 | $268,492,764 |
| 10 | รวมเหล่ายอดคนพิทักษ์โลก | 2004 | $261,441,092 |
| 11 | บริษัท รับจ้างหลอน (ไม่) จำกัด‡ | 2001 | $255,873,250 |
| 12 | ทอย สตอรี่ 2‡ | 1999 | $245,852,179 |
| 13 | 4 ล้อซิ่ง...ซ่าท้าโลก | 2006 | $244,082,982 |
| 14 | นักรบสาวหัวใจมหากาฬ | 2012 | $237,283,207 |
| 15 | วอลล์ - อี หุ่นจิ๋วหัวใจเกินร้อย | 2008 | $223,808,164 |
| 16 | วันอลวน วิญญาณอลเวง | 2017 | $210,460,015 |
| 17 | ระ-ทะ-ทู-อี่ พ่อครัวตัวจี๊ด หัวใจคับโลก | 2007 | $206,445,654 |
| 18 | ทอย สตอรี่‡ | 1995 | $191,796,233 |
| 19 | สายลับสี่ล้อ ซิ่งสนั่นโลก | 2011 | $191,452,396 |
| 20 | ตัวบั๊กส์ หัวใจไม่บั๊กส์ | 1998 | $162,798,565 |
| 21 | เมืองอลวนธาตุอลเวง | 2023 | $154,426,697 |
| 22 | สี่ล้อซิ่ง ชิงบัลลังก์แชมป์ | 2017 | $152,901,115 |
| 23 | ผจญภัยไดโนเสาร์เพื่อนรัก | 2015 | $123,087,120 |
| 24 | บัซ ไลท์เยียร์ | 2022 | $118,307,188 |
| 25 | คู่ซ่าล่ามนต์มหัศจรรย์ | 2020 | $61,555,145 |
| อันดับ | เรื่อง | ปี | รายได้รวมบ็อกซ์ออฟฟิศ |
| --- | --- | --- | --- |
| 1 | มหัศจรรย์อารมณ์อลเวง 2 † | 2024 | $1,693,216,995 |
| 2 | รวมเหล่ายอดคนพิทักษ์โลก 2 | 2018 | $1,243,225,667 |
| 3 | ทอย สตอรี่ 4 | 2019 | $1,073,394,593 |
| 4 | ทอย สตอรี่ 3 | 2010 | $1,066,969,703 |
| 5 | ผจญภัยดอรี่ขี้ลืม | 2016 | $1,028,570,889 |
| 6 | นีโม...ปลาเล็ก หัวใจโต๊...โต‡ | 2003 | $941,637,960 |
| 7 | มหัศจรรย์อารมณ์อลเวง | 2015 | $857,611,174 |
| 8 | วันอลวน วิญญาณอลเวง | 2017 | $807,816,196 |
| 9 | มหา'ลัย มอนส์เตอร์ | 2013 | $743,559,607 |
| 10 | ปู่ซ่าบ้าพลัง | 2009 | $735,099,082 |
| 11 | รวมเหล่ายอดคนพิทักษ์โลก | 2004 | $631,688,498 |
| 12 | ระ-ทะ-ทู-อี่ พ่อครัวตัวจี๊ด หัวใจคับโลก | 2007 | $623,726,085 |
| 13 | สายลับสี่ล้อ ซิ่งสนั่นโลก | 2011 | $559,852,396 |
| 14 | นักรบสาวหัวใจมหากาฬ | 2012 | $538,983,207 |
| 15 | บริษัท รับจ้างหลอน (ไม่) จำกัด‡ | 2001 | $528,773,250 |
| 16 | วอลล์ - อี หุ่นจิ๋วหัวใจเกินร้อย | 2008 | $521,311,860 |
| 17 | ทอย สตอรี่ 2‡ | 1999 | $511,358,276 |
| 18 | เมืองอลวนธาตุอลเวง | 2023 | $496,444,308 |
| 19 | 4 ล้อซิ่ง...ซ่าท้าโลก | 2006 | $461,983,149 |
| 20 | ทอย สตอรี่‡ | 1995 | $394,436,586 |
| 21 | สี่ล้อซิ่ง ชิงบัลลังก์แชมป์ | 2017 | $383,930,656 |
| 22 | ตัวบั๊กส์ หัวใจไม่บั๊กส์ | 1998 | $363,258,859 |
| 23 | ผจญภัยไดโนเสาร์เพื่อนรัก | 2015 | $332,207,671 |
| 24 | บัซ ไลท์เยียร์ | 2022 | $226,425,420 |
| 25 | คู่ซ่าล่ามนต์มหัศจรรย์ | 2020 | $141,940,042 |
‡—รวมถึงการออกฉายซ้ำในโรงภาพยนตร์
แหล่งข้อมูลอื่น

พิกซาร์
ภาพยนตร์เรื่องรวมเรื่องสั้นจากพิกซาร์ ภาค 1
พิพิธภัณฑ์กัญชาด็อกไซด์

พิพิธภัณฑ์ในเมืองซีแอตเทิล
| --- | --- |
th
ที่ตั้ง: 1728 ถนนหลวงใต้สายที่ 44 เมืองซีแอตเทิล รัฐวอชิงตัน ประเทศสหรัฐอเมริกา
พิกัดภูมิศาสตร์: 47°35′14″N 122°19′43″W﻿ / ﻿47.58722°N 122.32861°W﻿ / 47.58722; -122.32861
ประเภท: ประวัติศาสตร์ของกัญชาและการใช้
พิพิธภัณฑ์กัญชาด็อกไซด์ (อังกฤษ: Dockside Cannabis Museum) เป็นพิพิธภัณฑ์ในเมืองซีแอตเทิล รัฐวอชิงตัน ประเทศสหรัฐอเมริกา จัดแสดงบรรจุภัณฑ์ของกัญชาในอดีตตั้งแต่ยุคก่อนจะมีการห้ามกัญชาในสหรัฐอเมริกา รวมถึงจัดแสดงภาพถ่ายที่เกี่ยวข้อง พิพิธภัณฑ์ตั้งอยู่ภายในร้านกัญชาในย่านโซดูของเมืองซีแอตเทิล
แหล่งข้อมูลอื่น

เว็บไซต์ทางการ
พาเพอิน

พาเพอิน (อังกฤษ: papain เสียงอ่านภาษาอังกฤษ: /pəˈpeɪɪn/) หรือ พาพายาโพรทีเนส I (อังกฤษ: papaya proteinase I) เป็นซิสทีอีนโพรทีเอสตัวหนึ่ง มีฤทธิ์เป็นเอนไซม์โปรตีน พบมากในยางมะละกอ
กลุ่มโปรตีนของพาเพอิน

พาเพอินจัดอยู่ในกลุ่มโปรตีนที่มีกิจกรรมหลากหลาย รวมไปถึง เอนโดเพปทิเดส อะมิโนเพปทิเดส ไดเพปทิดิลเพปทิเดส และเอนไซม์ที่มีกิจกรรมทั้งเอกโซและเอนโดเพปทิเดส สมาชิกของโปรตีนกลุ่มนี้พบได้ทั่วไปอย่างกว้างขวาง เช่นในแบคิวโลไวรัส ยูแบคทีเรีย ยีสต์ รวมทั้งโพรโทซัว พืช และสัตว์เลี้ยงลูกด้วยน้ำนมทั้งหมด โปรตีนเหล่านี้ปกติจะเป็นตัวแบ่งแยกในรูปไลโซโซมหรือสารคัดหลั่งและตัวย่อยสลายโปรตีนของโพรเพปไทด์ ซึ่งจำเป็นต่อกิจกรรมของเอนไซม์ ถึงแม้ว่าบลีโอไมซินไฮโดรเลสจะเป็นน้ำในเซลล์ของเห็ดราและสัตว์เลี้ยงลูกด้วยน้ำนม ซิสทีอีนโพรทีเอสต่าง ๆ ที่คล้ายพาเพอินถูกสังเคราะห์ขึ้นเป็นหลักจากโพรเอนไซม์ที่ไร้ฤทธิ์ (ไซโมเจน) ด้วยบริเวณโพรเพปไทด์ปลายเอ็น กระบวนการที่ทำให้เกิดฤทธิ์ของเอนไซม์เหล่านี้รวมไปถึงการขจัดบริเวณโพรเพปไทด์ ซึ่งมีการทำงานหลากหลายทั้งภายในและภายนอก (in vivo & in vitro) บริเวณเริ่มแรกเป็นสิ่งที่จำเป็น เพื่อให้การพับทบของเอนไซม์ที่สังเคราะห์ใหม่เป็นไปอย่างถูกต้อง เพื่อให้ขอบเขตเพปทิเดสไร้ฤทธิ์ และเพื่อรักษาเสถียรภาพของเอนไซม์ที่ต้านทานการแผลงโครงสร้างเมื่อสภาพพีเอชเปลี่ยนจากกลางไปเป็นเบส กรดอะมิโนที่เป็นเศษตกค้างอยู่ภายในบริเวณเริ่มแรกจะถูกถ่ายออกไปยังชั้นเยื่อหุ้มของมัน และจะมีบทบาทในการส่งถ่ายโพรเอนไซม์ไปยังไลโซโซม คุณลักษณะที่โดดเด่นที่สุดของโพรเพปไทด์คือ ความสามารถในการยับยั้งกิจกรรมของเอนไซม์ที่มีคุณสมบัติคล้ายกัน และโพรเพปไทด์เจาะจงบางชนิดจะแสดงสมรรถนะการเลือกอย่างสูงเพื่อยับยั้งเพปทิเดสจากที่ที่มันถูกสร้างขึ้นมา
โครงสร้าง

โปรตีนที่เป็นสารตั้งต้นของพาเพอินประกอบขึ้นจากกรดอะมิโนที่เป็นเศษตกค้าง 345 โมเลกุล ซึ่งประกอบด้วยลำดับสัญญาณ (1-18) โพรเพปไทด์ (19-133) และเพปไทด์สมบูรณ์ (134-345) จำนวนของกรดอะมิโนขึ้นอยู่กับเพปไทด์สมบูรณ์ โปรตีนนี้เสถียรด้วยพันธะไดซัลไฟด์สามพันธะ โครงสร้างสามมิติของมันประกอบด้วยขอบเขตโครงสร้างสองแบบต่างกันโดยมีร่องเว้าระหว่างกลาง ร่องเว้านี้เป็นตำแหน่งออกฤทธิ์ที่บรรจุแคแทไลติกไดแอด ซึ่งถูกทำให้เหมือนแคแทไลติกไทรแอดของไคโมทริปซิน แคแทไลติกไดแอดดังกล่าวสร้างขึ้นจากกรดอะมิโนสองชนิดได้แก่ ซิสทีอีน-25 และ ฮิสทิดีน-159 เคยมีข้อสันนิษฐานว่า แอสพาร์เทต-158 มีบทบาทการทำงานคล้ายกับแอสพาร์เทตที่อยู่ในแคแทไลติกไทรแอดของเซรีนโพรทีเอส แต่ต่อมาก็พิสูจน์แล้วว่าผิด ถึงกระนั้นก็ตาม แอสพาร์เทต-158 ก็ดูเหมือนว่าไม่ได้มีบทบาทอะไร
ฟังก์ชัน

กลไกทำลายพันธะเปปไทด์เกี่ยวพันธ์กับการสูญเสียโปรตอนหรือการดึงโปรตอนของ ซีสเทอีน-25 โดยการกระทำของ ฮีสทิดีน-159.แอสปาเตท-175 ช่วยปรับทิศทางวงแหวานอิมิดาโซล
ของฮีสทิดีน-159เพื่ออนุญาตให้เกิดการสูญเสียโปรตรอนไป จากนั้น ซีสเทอีน-25 จึงทำปฏิกิริยาnucleophilic  กับคาร์บอนของหมู่คาร์บอนิล ที่แกนเปปไทด์หลัก, อะมิโนตัวสุดท้ายที่สามารถหลุดได้ของเปปไทด์
และสร้างพันธะโควาเลนต์ระหว่างหมู่ acylกับเอนไซม์  เอนไซม์ถูกดึงหมู่ acyl ออกโดยโมเลกุลน้ำ และนำโปรตรอนตัวสุดท้ายที่หมู่คาร์บอกซีของเปปไทด์ออกด้วย พาเพอินเป็นเอนไซม์ที่ค่อนข้างต้านทานความร้อนได้,ช่วงอุณหภูมิที่ดีที่สุดคือ 60-70 องศาเซลเซียส
พาเพอินชอบยึดติดอยู่กับพวก อาร์จินีนหรือไลซีนซึ่งเป็นพวกไม่ชอบน้ำมากกว่าอะมิโนชนิดอื่นๆที่ไม่ชอบน้ำเช่นกัน
ประโยชน์

ประโยชน์ของมันคือทำลายเส้นใยที่มีเนื้อเหนียวและถูกนำมาใช้เป็นพันๆปีในท้องถิ่นทางภาคใต้ของอเมริกาพาเพอินในรูปแบบของผงเมื่อนำมาผสมกับน้ำ สามารถทำเป็นยารักษาแผลได้ที่บ้าน 
เวลาที่โดนเหล็กในจากผึ้ง แตน หรือยุงกัดและบาดแผลจากปลากระเบน จะไปทำลายโปรตีนในสารพิษ 
พาเพอินสามารถแยกเซลล์ออกจากขั้นตอนแรกของการเตียมอาหารเลี้ยงเชื้อ เนื้อเยื่อที่มีขนาดเล็ก ซึ่งสามารถใช้เวลา 10 นาทีในการย่อยสลาย extracellular matrix ของโมเลกุลที่จับตัวกันไว้แน่น 
แล้วหลังจาก 10 นาทีต่อมา เนื้อเยื่อจะมีการซ่อมแซมตัวเองป้องกันจากการถูกย่อยสลายจากพาเพอิน เนื้อเยื่อจะถูกบดละเอียดอย่างรวดเร็วโดยผ่าน Pasteur pipetteจนเป็นเซลล์เดียว 
นอกจากนี้สามารถนำไปใช้เป็นองค์ประกอบของเอนไซม์ของไวรัส เอน”ซม์ Accuzyme นำไปใช้ในการล้างแผลที่มีเนื้อเยื่อตายได้
เราสามารถพบว่าพาเพอินเป็นส่วนผสมในยาสีฟัน หรือmints ซึ่งทำให้ฟันขาว อย่างไรก็ตามpapainที่อยุ่ในยาสีฟันหรือmintsมีผลในการทำให้ฟันขาวน้อยมาก เพราะปริมาณความเข้มข้นของพาเพอินในยาสีฟันหรือmintsมีอยู่ต่ำมากและพาเพอินจะถูกเจือจางอย่างรวดเร็วด้วย้ำลายของคนเรา การใช้ผลิตภัณฑ์ไวท์เทนนิ่งอาจจะต้องใช้เวลาหลายเดือนในการที่จะทำให้ฟันขาวอย่างเห็นได้ชัด.
พาเพอินยังเป็นส่วนผผสมหลักของPapacarieซึ่งเป็นเจลที่ใช้ในchemochemicalเพื่อรักษาโรคฟันผุ
ผลิตภัณฑ์

พาเพอินที่ผลิตมักจะเป็นแบบแห้ง โดยการเก็บรวบรวมน้ำยางจากผลของต้นมะละกอ น้ำยางจะถูกเก็บรวบรวมหลังจากที่ต้นมะละกอถูกทำให้เป็นรอยหรือเป็นแผลจากการกรีดจนมีน้ำยางหยดลงในภาชนะ
หลังจากน้ำยางนี้ที่แห้งแล้ว จะถูกจัดเก็บในรูปของวัสดุแห้ง ขั้นตอนในการทำให้บริสุทธิ์นี้มีความจำเป็นต้องเอาสารปนเปื้อนออก การทำให้บริสุทธิ์นี้ประกอบด้วยการละลายและการสกัดเอาเอนไซม์ที่ใช้งานได้ออก
อย่างเป็นระบบ จนได้เป็นพาเพอินที่บริสุทธิ์ พาเพอินหลังจากที่ผ่านกระบวนการดังกล่าวแล้วอาจนำมาทำในรูปแบบผงหรือของเหลวก็ได้
การดำเนินการโดยองค์กรอาหารและยา เพื่อจำกัดผลิตภัณฑ์ของพาเพอิน

วันที่ 23 กันยายน 2008 องค์กรอาหารและยา เตือนบริษัทหยุดยา ที่เกี่ยวข้องกับส่วนประกอบที่ที พาเพอินอยู่ ในตลาด  วันที่ 4 พฤศจิกายน 2008 ทางองค์กรอาหารและยากล่าวว่า ผลิตภัณฑ์ยาที่มีความจำเพาะต่อพาเพอินในอดีตที่เคยได้รับการอนุมัติให้มีการขายอยู่ในตลาด มีรายงานว่าผลิตภัณฑ์เหล่านี้ไม่ได้มีการอนุมัติถึงอันตรายของสุขภาพผู้บริโภคที่เกิดขึ้น จากรายงานการสูญเสียดวงตาหรือการมองเห็น ที่เกิดขึ้นสังเกตได้ชัดเจนว่าสาเหตุมาจากการสูญเสียสมดุลเกลือโซลูชั่นมีค่าลดลงอย่างรุนแรง ในกระแสเลือดและค่าอัตราการเต้นของหัวใจที่เพิ่มสูงขึ้น Janet Woodcock ผู้อำนวยการองค์กรกล่าวถึงการประเมินผลและการวิจัย
ขององค์สหรัฐได้ประกาศไว้ดังต่อไปนี้ว่า เกี่ยวข้องกับผลผลิตจากพาเพอินที่ยังไม่ผ่านการอนุมัติเช่น ขี้ผึ้งทำจากพาเพอิน ที่สามารถใช้ประโยชน์ได้หลายอย่าง คือ เพื่อเอาเนื่อเยื่อที่ตายแล้ว หรือเนื้อเยื่อที่เกิดการติดเชื้ออย่างฉับพลัน , แผลเรื้อรัง เช่นแผลที่เกิดจากเบาหวาน แผลกดทับ แผลโป่งขด ชื่อทางการค้าของผลิตภัณฑ์เหล่านี้ คือ  Accuzyme, Allanfil, Allanzyme, Ethezyme, Gladase, Kovia, Panafil, Pap Urea, และ Ziox นอกจากนี้ยังรวมถึงผลิตภัณฑ์ที่มีชื่อของปาเปนเป็นส่วนผสมอยู่ด้วย เช่น พาเพอินยูเรีย
พิธีศักดิ์สิทธิ์

ในศาสนาคริสต์ พิธีศักดิ์สิทธิ์ (อังกฤษ: Sacrament) คือ พิธีกรรมที่เชื่อว่าพระเยซูทรงกำหนดไว้ให้คริสต์ศาสนิกชนนำไปปฏิบัติเพื่อเป็นการระลึกถึงและนมัสการพระเป็นเจ้า และจะได้มีส่วนร่วมในแผนการแห่งความรอด ชาวโรมันคาทอลิกเรียกพิธีศักดิ์สิทธิ์ว่า "ศีลศักดิ์สิทธิ์" มีอยู่ 7 ศีล แต่ชาวโปรเตสแตนต์ถือว่าพระเยซูทรงกำหนดไว้เพียง 2 พิธี คือ พิธีบัพติศมาและพิธีมหาสนิทศักดิ์สิทธิ์